Čo nové, profesor? 216. časť
https://www.youtube.com/watch?v=Olm76PjuQPk
Zdravím vás. Vitajte pri ďalšej časti série Čo nové, profesor.
- Ahoj, Walter. - Ahoj, Martin.
- To bolo synchronizované. - Áno, veľmi synchronizované.
- Máš sa dnes dobre? - Snažím sa. A ty?
Áno... Pán nás posilňuje. Dejú sa veľmi zaujímavé veci,
ale musíme sa sústrediť na to, aby sme sa pripravili.
Áno.
Dnešnou témou je obstáť v dobe skúšok
a začal to komentár, alebo skôr otázka, pod naším posledným videom.
Dajme si tú otázku na obrazovku a potom sa o nej môžeme porozprávať.
Ale než to urobíme, mali by sme sa pomodliť
a potom chcem povedať ešte nejaké organizačné veci.
Dobre, pomodlime sa a povieš to.
Náš nebeský Otče, sme veľmi vďační, že si nás sem opäť priviedol,
ďakujeme, že môžeme viesť tieto rozhovory.
Osvieť naše mysle a požehnaj náš rozhovor, prosíme o to v Ježišovom mene, amen.
Amen.
Takže aké organizačné veci, Martin?
Len zopár vecí, na ktoré chcem ľudí upozorniť,
pretože sme mali nejaké problémy na našom YouTube kanáli - vymazali nám niektoré videá.
Chcem teda divákom pripomenúť, že máme aj alternatívne platformy.
Všetky videá, ktoré dávame na YouTube, nahrávame aj na tieto platformy.
- Napríklad Rumble... - A Bitchute,
a takisto máme server na sťahovanie.
Odkazy na všetky tieto platformy sú vždy v popise pod videom
a takisto na našej webstránke clashofminds.com,
nájdete tam všetky alternatívne odkazy a aj ďalšie materiály na stiahnutie.
A máme aj ďalšie oznámenie -
17.-20. júla budeme v Írsku s evanjelizačným programom. outreach program
Ak chcete viac informácií, na obrazovke a v popise videa uvidíte e-mailovú adresu,
na ktorú môžete napísať a získať ďalšie informácie.
Martin, problém je, že mediálni magnáti sa rozhodli, že už nebudú cenzurovať,
ale zdá sa, že sa to netýka kanálov, ktoré máme na YouTube.
Veria, že ak povieš niečo, čo nezapadá do populárneho naratívu,
treba to cenzurovať. - Áno.
Poviem len toľko, že to bolo jedno z videí Walta Crossa.
Pravdepodobne sa to však bude diať ďalej,
a preto chcem divákov povzbudiť, aby...
A čím striktnejší budú, čím ďalej v prúde času budeme,
budú cenzurovať aj niektoré ďalšie veci, ktoré teraz necenzurujú,
takže ak ľudia naraz zistia, že sme preč, obrazovka bude čierna,
kliknite si na tie alternatívne. Možno zrušia aj tie,
ale dokiaľ budeme môcť, budeme pokračovať.
A náš server na sťahovanie stále funguje,
takže ak všetko ostatné zlyhá, pokúsime sa pokračovať v komunikácii,
ale prosím, zvyknite si na používanie alternatívnych stránok.
just watch that drone doesnt fly it ???
A máme zaujímavé novinky aj ohľadne nášho zdravotného centra.
Povieš nám o tom?
Áno. Naše zdravotné centrum Verity je v prevádzke,
na našej webstránke môžete vidieť, čo sa tu deje,
a máme veľkú radosť z toho, ako to napreduje.
Pán nám posiela ľudí, ktorí tu potrebujú byť,
a naša škola je takisto v prevádzke a najbližší program začína koncom februára.
- Už je plne obsadený. - A je plne obsadený.
- Vďaka Bohu. - Všetko to funguje...
Je to teda veľmi hektický rok, Martin.
Máme kampane, máme táborové stretnutia,
viackrát pocestujeme do zahraničia,
potom sa vrátime a pokračujeme v tejto sérii + ďalších kampaniach
a vo všetkom ďalšom ako škola, atď., ktoré znova organizujeme, takže...
Pán nám bude musieť dať špeciálnu vitamínovú injekciu.
To je pravda. A rozhodne si ceníme všetky modlitby.
- Myslím, že teraz sa už... - ...môžeme sústrediť na dnešnú tému.
Pozrime sa na tento komentár / otázku k predošlej časti.
Píše sa tu, že to boli dobré informácie,
ale nebolo zdôraznené, čo by ľudia mali robiť, aby obstáli v dobe skúšok,
a preto je táto časť trochu jednostranná
a hrozivá s veľmi malou alebo žiadnou útechou pre Boží ľud.
Možno by som len povedal, že o týchto veciach sme hovorili znova a znova,
a nikdy nevieme, kto práve začal sledovať a nevidel predošlé časti,
a vždy musíme urobiť všetko preto, aby ľudia nezaostali,
ale napredovali na tejto ceste spolu s nami.
A keďže toto je niečo, čo považujeme aj za nástroj evanjelizácie,
je nutné o týchto veciach hovoriť, aby boli ľudia informovaní.
- Toto sú ich otázky. - Áno.
Tiež sa pýtam a v minulosti som sa pýtal:
Ak Kristus naplnil zákon, prečo musia ľudia zachovávať sobotu?
Sme spasení zo skutkov alebo vierou v zachovávanie soboty?
Ako to súvisí s listom Rimanom 14:5–6?
Pokyny pre prvých kresťanov v Skutkoch 15:28-29
nespomínajú zachovávanie soboty pre veriacich z pohanov ako jednu z kritických otázok.
Dúfam, že niekto to môže vysvetliť, pretože ide o dôležité otázky,
ktoré by sme nemali prehliadať, vyhýbať sa im
alebo ich považovať za aktivitu „nepriateľa cirkvi“. Ľudia majú ťažké a dôležité otázky.
Mysleli sme teda, Martin, že sa o tom znova porozprávame
a opäť to dáme do perspektívy.
Najmä po poslednej časti, pretože bola...
možno trošku jednostranná kvôli všetkým predošlým častiam, ktoré k nej viedli,
ktoré jej položili základ.
Ak do toho vhupneš v tomto špecifickom bode, mohol by si sa začať topiť.
To je pravda.
Dobre. Ako si poradiť s niečím takýmto?
Tá téma je taká obrovská, že nie je možné prebrať to na jeden raz.
Prejdeme to teda v skratke a pokúsime sa zodpovedať všetky komponenty, ktoré tu máme.
Doba, v ktorej teraz žijeme, kedy sa nám proroctvá napĺňajú pred očami,
čo je v dnešnej dobe prvou prioritou?
- Týka sa to tvojho srdca. - Dobre.
Myslím, že prvoradá je rozhodne osobná príprava.
Nemôžeš iným odovzdať niečo, čo si si sám neosvojil.
- Áno. - Však?
Je to ako učiteľ snažiaci sa vyučovať matematiku.
Ak ju sám nikdy neštudoval, bude to katastrofa.
A ak neveríš tomu, čo chceš učiť,
potom to bude len vlažné.
Správne. Potrebujeme teda osobnú prípravu.
Uvažoval som nad desiatimi pannami.
Desať panien je nazvaných desiatimi pannami, pretože poznajú a vyznávajú pravdu.
Však? Sú nepoškvrnené.
Poznajú pravdu a hovoria o nej.
Lampy, ktoré majú, symbolizujú Božie slovo,
ktoré je svetlom ich chodníku.
"Tvoje slovo je sviecou mojej nohe a svetlom môjmu chodníku."
Je to biblické.
Olej je symbolom Ducha Svätého, ktorého všetky z nich mali ako vodcu a učiteľa.
Všetkých 10 panien.
Niektoré vstrebali svetlo, ktoré dostali, do svojho charakteru,
a niektoré túto prácu zanedbali.
Nasleduje doba oneskorenia, a tá môže viesť k nečinnosti/ľahostajnosti.
- To je veľmi pravdivé. - Nie je to tak?
Duch pracuje v súlade s túžbou človeka po ňom.
- Musíš Ducha chcieť. - Určite.
Nemôžeš to len študovať tak ako študuješ nejaký scenár.
Toto nie je scenár, nie je to len príbeh, je to realita.
Môžeš teda vedieť, čo Duch hovorí, ale usviedča a mení ťa to?
Duch teda pracuje v súlade s túžbou človeka po ňom,
a musíš volať, tak ako v Žalme 51:12 -
"Stvor mi čisté srdce, ó, Bože, a obnov priameho ducha v mojom vnútri."
Obnov vo mne priameho ducha.
V Azafovom žalme stojí: "Áno, dobrý je Boh k Izraelovi, k tým, ktorí sú čistého srdca."
Otázka teda znie: ak je Boh dobrý k tým, ktorí sú čistého srdca,
ako to čisté srdce získať? - Len s jeho pomocou.
Zjavne. Stvor vo mne čisté srdce. Ty sám to nedokážeš.
Musí to urobiť on.
Nemôžeš povedať špinavej izbe: Vyčisti sa!
Jednoducho sa to nestane. Bude to len horšie a horšie.
Niekto ju musí vyčistiť. Musíš vziať metlu a začať zametať.
A jediný, kto vie, čo je dobré a čo zlé, je Boh.
- Pretože srdce je... - ...nadovšetko klamlivé.
A nenapraviteľné.
Takže "nasleduj svoje srdce" nie je veľmi dobrý princíp.
- Motto Hollywoodu nie je veľmi dobré. - Nie, nie.
Dobre. Skutočne ľudia chcú toto čisté srdce, Martin?
Nie.
Ezechiel 33 nám ukazuje, v akom stave tých 10 panien je. Toto je Boží ľud!
"A prichádzajú k tebe, ako prichádzava ľud, a sedia pred tebou ako môj ľud
a počúvajú tvoje slová, ale ich nečinia;
lebo svojimi ústami ukazujú mnoho lásky, ale ich srdce ide len za ziskom."
Toto sa nevzťahuje na mňa. Vzťahuje sa to na vtedajšiu dobu,
na tamtú dobu, na tamtých...
Toto bolo inšpirované, ale tamto nebolo inšpirované.
Ja sám rozhodnem, čo je inšpirované, podľa svojho zisku. Však?
Je to tak. Kedykoľvek čítaš, že sa musíš zmeniť,
vezmeš na seba rozhodnutie, kedy a ako.
Martin, keď hovoríme o "stvor vo mne čisté srdce,"
znamená to vrátiť sa nazad do súladu s Bohom,
a to čisté srdce sa musí spájať s Kristovou spravodlivosťou, že?
To je prvá príprava.
A len pre zaujímavosť som myslel, že sem zahrnieme aj toto:
"Nieto spravodlivého, niet ani jedného..."
Pretože vieš, len čo niekto niečo dosiahne, myslí si, že je niečím špeciálnym.
Keby si bol chudobný a vyhral v lotérii a stal sa milionárom,
automaticky ťa to potom robí šéfom nad všetkými ostatnými, že?
Ľudia sa tak chovajú.
U niektorých ľudí je to veľmi iritujúca črta.
Vždy teda musíme uvážiť, že niet spravodlivého, niet ani jedného.
- Zahŕňa to potom aj mňa? - Áno.
- Ako sa opovažuješ! - Prepáč, ale je to tak.
- Zahŕňa to teba? - Áno.
"Keď niekto hovorí, že nehreší,
potom je to spoľahlivý dôkaz, že od svätosti je veľmi ďaleko."
Už to je prvá známka.
- Často je to veľmi nepochopený bod. - Áno.
Povedať, že si bez hriechu,
ťa robí čímkoľvek, ale nie svätým, že?
- Znamená to, že musíš naďalej hrešiť? - Nie, vôbec nie.
Mám teda hriešnu povahu, ale to neznamená, že sa jej musím poddať.
Toto ľudia nechápu.
Nie, pretože je to veľmi tenká hranica.
Musíš sa o to snažiť, ale problém je,
že len čo niečo dosiahneš, začneš sa chváliť, si samospravodlivý.
A potom potrebuješ jednu poza uši.
"O Božej nedostihnuteľnej čistote a svätosti nemá ani potuchy
a vôbec nechápe ani to, aký človek zodpovedá vzoru Božej povahy.
Nechápe čistotu a vznešenosť lásky Ježiša Krista
ani ohavnosť a zhubnosť hriechu..." - to je ten kontrast -
"...preto sa môže mylne pokladať za svätého."
Inými slovami - ak hovoríš, že si svätý, že si dosiahol svätosť...
- Už ti unikla... - Unikla ti pointa.
Ale Boh to môže povedať. Hovorí: Ste svätým ľudom, svätým kňazstvom.
Nech to povie on, ale my by sme to nikdy nemali vysloviť, že?
- To je to. Keď to hovorím ja... - ...je to chvastanie.
Si to ty. Ďalšia vec je, že keď to hovoríš ty alebo tomu veríš,
prestávaš byť pokorným. - Správne.
Vždy hovoríme: "Buďte dokonalí, ako je dokonalý váš nebeský Otec."
Ale perfekcionizmus je od toho zlého.
"Čím ďalej je od Krista a čím zvrátenejšie predstavy má o Bohu a o jeho požiadavkách,
tým sa sám sebe javí spravodlivejším."
Takto sa človek stáva farizejom.
Martin, bezpečnejšie je uznať, že si hriešnik
a že v tom, aby si nehrešil, si úplne závislý od Krista.
Áno.
- Čo myslíš? - Stopercentne.
"Posvätenie, o ktorom hovorí Písmo, sa týka celého človeka – ducha, duše i tela."
Nemôžeš jedno alebo druhé vynechať.
Nemôžeš povedať: V duchu budem svätý, a pritom pokračovať v smilstve.
- To nefunguje, že? - Nie.
"Apoštol Pavol sa modlil za Tesaloničanov: 'Sám Boh pokoja nech vás celých posvätí,
a pri príchode nášho Pána Ježiša Krista
nech zachová vášho neporušeného ducha, dušu i telo bez úhony.'
Na inom mieste napísal: 'Napomínam vás teda, bratia, pre milosrdenstvo Božie,
vydávajte svoje telá ako živú, svätú, Bohu príjemnú obeť.' "
Martin, ak chceš byť v súlade s Bohom, je tu práca, ktorú treba vykonať.
Musí sa udiať premena.
Boh často dáva tieto pokyny a ľudia ich veľmi úspešne ignorujú.
A udávajú dobré dôvody, prečo to robia.
Vezmime si napríklad Samsona.
Mal byť nazarejcom
a zdržiavať sa opojných nápojov a všetkých týchto vecí,
nečistých vecí atď., ale koľko pravidiel porušil?
Pomerne dosť.
Pomerne dosť. Malo to pre neho veľmi dobré následky, že?
Boli hrozné.
- Vybralo si to na ňom strašnú daň. - Áno.
A až keď bol naozaj slepý, napokon prezrel.
Martin, to všetko sú lekcie v Biblii, z ktorých sa máme poučiť.
Prvá príprava teda začína tu.
"Zrozumiteľne nám približujú udalosti
súvisiace s ukončením času milosti a s prípravou na čas súženia.
Mnoho ľudí však týmto dôležitým pravdám nerozumie, ako keby ich Pán nebol zjavil."
To je veľmi smutný fakt.
"Satan sa snaží zmariť každý vplyv, ktorý by im pomohol rozvážne sa pripraviť na spasenie.
Čas súženia ich zastihne nepripravených."
"Blíži sa záver dejín tohto sveta
a proroctvá týkajúce sa posledných dní vyžadujú od nás zvláštnu pozornosť.
Posledná novozmluvná kniha obsahuje posolstvo, ktorému by sme mali rozumieť."
"Vážne posolstvá, tak ako ich v ich poradí nachádzame v Zjavení,
majú zaujímať prvé miesto v mysli Božieho ľudu."
Martin, ak má na prvom mieste byť príprava srdca,
a na prvom mieste má byť štúdium Písma,
ako tieto dve veci spojiť?
- Keď skúmaš Písmo, tá druhá časť... - ...príde automaticky.
Mala by.
Dobre, ale čo ak Písmo študuješ kvôli informáciám,
ale neobsahuje v skutočnosti olej, ktorý by bol prenesený do tvojho bytia?
Potom žiaľ zrejme budeš jednou z tých spiacich panien,
ktoré sa zobudia a nemajú olej. - Potom už bude neskoro.
Takže je to všetko alebo nič, že?
Aby si vedel, kde v prúde času sa nachádzaš, musíš študovať.
Ak vieš, kde v prúde času sa nachádzaš, musíš si klásť otázku: Som pripravený?
Je teda dôležité, že ak skúmaš Bibliu atď.,
nie je to skutočne kompletné, ak neskúmaš aj znamenia doby.
Musíš robiť oboje. Nemôžeš len zahrievať lavicu,
musíš študovať. A študovanie nie je niečo, čo za teba môže urobiť niekto iný.
To rozhodne nie.
Môžeme teda povedať, Martin, že Krista si nemôžeme uchovať, ak sme ho nikdy nemali?
- Je to tak. Rozhodne. - Toto vyjadrenie sa mi páči.
Nestačí porozumieť zásadným problémom;
musíme sa aj zosúladiť s Božou vôľou.
Problémy nám len hovoria, kde v prúde času sa nachádzame.
Nespasí ťa to. Môžeš mať všetky možné vedomosti a aj tak byť stratený, že?
Áno. Môžeš v tom byť a študovať to kvôli honbe za senzáciami,
aby si to niekomu ukázal alebo ho šokoval, ale v tvojom srdci nenastane premena.
Ak to nespôsobí premenu, je tu problém.
Potrebujeme teda poznať toto posolstvo,
vedieť, čo hovoríme, vedieť, prečo to hovoríme,
a vedieť, aký účinok by to malo mať na naše vlastné srdce.
Nie je to kladivo, s ktorým máme iných udierať.
- Je to dvojsečný meč. - Áno.
Má zasiahnuť iných, ale aj nás samých.
Pozrime sa na podstatu posolstva prvého anjela a na následný život, ktorý prináša ovocie.
Pretože nemá význam hlásať posolstvo, ak to nie je dvojsečný meč, že?
Zjavenie 14:6 - "A videl som iného anjela, letiaceho stredom neba, ktorý mal večné evanjelium,
aby ho zvestoval tým, ktorí bývajú na zemi, a každému národu i pokoleniu i jazyku i ľudu..."
Hovorili sme o tom už veľakrát. Evanjelium sa nikdy nemení.
Nie, pretože ani Boh sa nemení.
Treba ho však opakovať ľuďom, pretože oni sa menia.
- A zabúdajú. - Zabúdajú, že ho zmenili,
a tak im treba pripomenúť, čo je jadrom evanjelia.
"...a hovoril veľkým hlasom: Bojte sa Boha,
a dajte mu slávu, lebo prišla hodina jeho súdu,
a klaňajte sa tomu, ktorý učinil nebo i zem i more i pramene vôd."
Sú tu určité kľúčové slová. Bojte sa Boha.
Súd - súd má vždy nejaké meradlo súdu.
Áno. Treba súdiť podľa...
Musí mať nejaké meradlo. Inak súd nemôže prebehnúť.
Ak nevieš, čo je správne a čo nie, nemôžeš povedať, čo je správne a čo nie.
Súd v sebe teda zahŕňa aj meradlo súdu.
A báť sa Boha znamená byť v súlade s meradlom súdu.
- Je to jednoduché. - Áno.
Takže ak chceme zistiť, čo to skutočne znamená,
musíme si vyhľadať paralelný text, ktorým je Kazateľ 12:13 -
"Slovo na záver všetkého, čo si počul: Boj sa Boha..."
Tu to máme. A čo robím, ak sa bojím Boha?
"...a zachovávaj jeho prikázania, lebo to je povinnosťou každého človeka..."
- Môže to byť ešte jasnejšie? - Nie.
Nie je tu ohľadne toho žiaden zmätok.
Nie.
Páči sa mi na tom to, že je to v Zjavení.
Poukazuje nám to nazad na Starý zákon a dokonca aj na Genesis,
pretože ten Boh, ktorého sa máme báť, je ten, ktorý už v Genesis stvoril nebo a zem.
Správne. Nie je to teda žiadna veda.
Bojte sa Boha a vráťte sa do súladu s jeho meradlom súdu.
Ak chcete vedieť, čo to znamená,
čo znamená báť sa Boha? Zachovávať jeho prikázania.
A nie je to strach, aký máš, keď kráčaš vonku potme,
toto je bázeň, úcta. Preto chceš zachovávať prikázania.
Neznamená to mať strach, ale mať úctu k Bohu
a poslúchať niektoré z jeho požiadaviek, že? Prečo sa smeješ?
- Nie. Všetky. - Aha, chápem. Všetky jeho požiadavky.
Ale vieš, niektorí hovoria: Vyznávame to, ale robiť to nechceme.
A je to telo, myseľ aj duch. Všetko musí byť na poriadku.
Je to ťažké, je to ťažké.
Dobre. Toto je podstata posolstva a toto posolstvo prichádza
po začatí doby konca, že?
Len v skratke nám povedz, kedy to je.
Čas konca podľa Písma začína na konci 1260 dní,
čo bola doba pápežského prenasledovania, ktoré skončilo v roku 1798.
Potom nasledovalo hlboké skúmanie Písma a bolo objavené svätyňové posolstvo,
Danielovo posolstvo, proroctvo o 2300 dňoch,
ktoré skončilo v roku 1844, keď to všetko skúmaš,
a potom do sveta ide toto posolstvo.
Musíme sa opäť pozrieť na evanjelium, pretože spasenie znamená
spasenie od hriechov, nie spasenie v hriechoch.
Čo je hriech? Hriech je prestúpenie zákona.
Čo je meradlom súdu? Je ním zákon.
Čo znamená báť sa Boha? Robiť to, čo hovorí.
- Je to jednoduché. - To je záver všetkého.
Nie je to žiadna veda. Je to veľmi priamočiare posolstvo.
Ľudia, vytvorili ste si svoje vlastné evanjelium.
Zahoďte ho a pozrite sa na to skutočné evanjelium.
Myslím, že sa dá povedať, že Boh je Bohom zdravého rozumu.
Áno.
Toto je zdravý rozum. Je to naozaj jednoduché posolstvo
a ľudia všetci hovoria: Áno, budeme to robiť.
- Áno, ale nerobia to. - Nie, však?
Dobre. Otázka, ktorú sme mali na začiatku, znela:
prečo by sme mali zachovávať sobotu?
Zákon... nie sú to všetko skutky? Náboženstvo založené na skutkoch?
Veď zákon už nemáme, že?
Overme si to. Matúš 5 -
"Nedomnievajte sa, že som prišiel zrušiť zákon alebo prorokov:
neprišiel som zrušiť, ale naplniť."
To povedal Ježiš. Ak ho naplnil, prečo ho musíme zachovávať?
No, ak nasleduješ Krista, nemáš ísť v jeho šľapajach?
- Áno. - Takže ak ho on naplnil,
inými slovami, zachoval jeho podstatu a žil ho ako náš príklad,
nemali by sme tento príklad nasledovať?
Alebo máme povedať: OK, ty si to už urobil, ja to už robiť nemusím...
Ty si nesmilnil, ja teraz našťastie môžem smilniť ďalej, pretože ty si to nerobil.
- Nedáva to zmysel. - Nie. Je to absolútne...
Takže toto naplnenie zákon neničí, neruší, neodsúva bokom.
Ukazuje nám to, ako presne by sme to mali robiť.
Presne. Dobre.
Takže "nedomnievajte sa, že som prišiel zrušiť zákon.
Lebo amen vám hovorím, že dokiaľ nepominie nebo a zem,
nepominie sa ani najmenšie písmenko, ani jediná čiarka zo zákona, dokiaľ sa všetko nestane."
Zákon platí, je nemenný. Však?
"Ktokoľvek by teda zrušil hoci len jedno z týchto najmenších prikázaní a učil by tak ľudí,
ten sa bude najmenším volať v nebeskom kráľovstve..."
Pre niektorých ľudí to znamená: No dobre, tak tam budem vrátnikom.
Nie.
Ale keď čítaš o trošku ďalej, stojí tu: "...nevojdete nikdy do nebeského kráľovstva."
To znamená, že budeš vonku.
Toto bolo len pekne povedané, že tam nebudeš.
"...ale ktokoľvek by činil a učil, ten sa bude veľkým volať v nebeskom kráľovstve."
Sú tu teda dve triedy.
Jedni hovoria, že nemusíš zachovávať prikázania,
že môžeš prestúpiť jedno z tých najmenších. Môžeš ich zrušiť. je to v poriadku.
Tí sa budú volať najmenšími a nikdy nevojdú do nebeského kráľovstva,
ale tí, ktorí učia, že ich musíš zachovávať, sa budú volať veľkými v nebeskom kráľovstve.
Je to jednoduché.
Sú ľudia, ktorí o tomto "dokiaľ sa všetko nestane" hovoria,
že na kríži Ježiš povedal, že je dokonané.
Takže teraz už netreba byť poslušným. Diabol bol pre neposlušnosť zvrhnutý z neba,
aby sme sa my mohli vrátiť nazad do neba aj s neposlušnosťou.
- Nedáva to zmysel. - Nedáva to zmysel.
Takže to "dokiaľ sa všetko nestane" poukazuje na to, keď sa všetko skončí...
Cena za hriech bola zaplatená, ale hriech nebol zničený.
Stále tu žijeme a stačí sledovať správy, aby si videl, že hriechu sa veľmi dobre darí.
Takže až po druhom príchode tieto veci začnú...
- A zákon nepominie... - Nie, pretože opäť by nastal chaos.
Bude zachovávaný navždy, naveky.
Je to nemenný zákon. Preto Príslovie 28:4 hovorí:
"Tí, čo opúšťajú zákon, chvália bezbožníkov, ale tí, čo zákon dodržiavajú, im odporujú."
Martin, bude zákon predmetom sporu?
Ak zákon opúšťaš, si na strane všetkých ďalších, ktorí ho opúšťajú.
Ale ak zákon zachovávaš, si vo vojne. Si vo vojne.
Ide tu o zákon.
Ide tu o zákon. Otázka, ktorá bola položená, či tento zákon a sobota ešte stále platí,
je tu myslím adekvátne zodpovedaná. Ponorme sa do toho ale ešte hlbšie
a uistime sa. Myslím, že je zaujímavé,
že fráza "zachovávajte prikázania" - zákon, desatoro -
sa v preklade Biblie kráľa Jakuba nachádza presne 10-krát.
Je mnoho vyjadrení o zachovávaní prikázaní,
ale sú to jeho prikázania, alebo že musíš milovať prikázania a podobne,
ale fráza zachovávajte prikázania sa tu vyskytuje 10-krát.
- Veľmi zaujímavé. - Nie je to zaujímavé?
- Prečítajme si ich. - Výborne.
Všetkých 10 textov, a uvidíme, čo sa tu píše.
"Nepridáte k slovu, ktoré vám ja prikazujem, ani neujmete ničoho z neho..."
Je to to, čo Ježiš zopakoval v tom predošlom verši?
Ani písmenko, ani čiaročka.
Neprišiel som zákon zrušiť, nebude odstránené alebo pridané ani jediné písmenko.
- Je to opakovanie? - Áno.
"...zachovávajúc prikázania Hospodina, svojho Boha, ktoré vám ja prikazujem."
Ale to je Starý zákon, nie je tak, Martin?
5. Moj 6:17 - "Snažne budete zachovávať prikázania Hospodina, svojho Boha,
i jeho svedectvá i jeho ustanovenia, ktoré ti prikázal."
Jednou kategóriou sú vždy prikázania a potom sú tu ostatné veci
ako zdravotné zákony atď.
5. Moj 7:11 - "Preto budeš zachovávať prikázania, ustanovenia a súdy,
ktoré ti ja dnes prikazujem, aby si ich činil."
5. Moj 8:6 - "A teda budeš zachovávať prikázania Hospodina, svojho Boha,
aby si chodil po jeho cestách a aby si sa ho bál." Nie je to zaujímavé?
Opäť to, s čím sme začali. Báť sa Boha a zachovávať jeho prikázania.
Báť sa Boha, a to znamená zachovávať jeho prikázania.
A to bolo v Zjavení. To je Nový zákon.
"...aby si zachovával prikázania Hospodinove a jeho ustanovenia, ktoré ti ja dnes prikazujem.."
Zaujímavé, že mnohé z nich sú v 5. knihe Mojžišovej, že?
"Hospodin si ťa postaví za svätý ľud, ako ti prisahal,
keď budeš zachovávať prikázania Hospodina, svojho Boha, a budeš chodiť po jeho cestách."
Spomínaš si, ako sme hovorili o seizmickom posune?
Kde si spomenul, že Boh im vždy opakuje ich dejiny...
Aby im to pripomenul.
Aby im pripomenul, aby sa vrátili k prikázaniam.
To najhoršie sa stalo, keď diabol presvedčil ľudstvo,
aby vzalo nožnice a odstrihlo Starý zákon od Nového.
Starý zákon je evanjelium v predobrazoch, Nový zákon je evanjelium v pravde.
Jedno stojí na druhom, jedno je naplnením druhého,
nie jeho popretím.
Potom Žalm 119:115 - "Odstúpte odo mňa, zlostníci!
Budem zachovávať prikázania svojho Boha."
Zjavne sú tí, ktorí ich zachovávajú, a tí, ktorí ich nezachovávajú.
A tí, ktorí ich nezachovávajú, sú nazvaní zlostníci.
A nechcú, aby si ich zachovával ani ty. Preto im hovoríš: Odstúpte odo mňa!
Preto sa s nimi potýkaš.
A budú nahnevaní, pretože chcú robiť to, čo chcú.
Ale Martin, prejdime do Nového zákona.
"A on mu riekol: Čo ma nazývaš dobrým? Nikto nie je dobrý, iba jeden, Boh.
A ak chceš vojsť do života, zachovávaj prikázania."
Toto je veľmi zaujímavé vyjadrenie.
Tento človek ho nazval dobrým. Povedal: Dobrý učiteľu,
a Ježiš povedal: Prečo ma nazývaš dobrým?
- Znamená to, že Ježiš nebol dobrý? - Nie.
- Chcel len...
Chcel na niečo poukázať.
Potom povedal: "Nikto nie je dobrý, iba jeden, Boh."
V skutočnosti mu tu hovorí: Uznávaš, že ja som Boh?
- To povedal, že? - Pýta sa ho to,
a vlastne aj sám hovorí, že je Bohom.
Áno.
Pretože všetci vieme, že je to rétorická otázka.
Je to vyjadrenie JA SOM. A potom z jeho úst vychádza:
"A ak chceš vojsť do života, zachovávaj prikázania."
Zjavenie 12:17 - "A drak sa rozhneval na ženu..." - cirkev -
"...a odišiel bojovať s ostatnými z jej semena..." - s tými, ktorí žijú v posledných dňoch -
"...ktorí zachovávajú prikázania Božie a majú svedectvo Ježiša Krista."
Inými slovami, majú celý ten balík, všetko.
*"Tu je trpezlivosť svätých..." A ak chceš mať trpezlivosť svätých,
potom zachovávaj "prikázania Božie a vieru Ježišovu."
- Martin, je zákon zrušený? - Nanešťastie stále platí.
- A prikázania? - Vlastne nie nanešťastie.
Našťastie stále platí, pretože vďaka nemu získavame Boží charakter. Platí teda.
- Martin, zahŕňa to aj sobotu? - Samozrejme.
Prečo by Boh povedal "avšak moje soboty budete zachovávať," keby to nemyslel vážne?
Na to by som rád počul odpoveď od ľudí, ktorí tvrdia, že ju nemusíme zachovávať.
Dobre. "A ty hovor synom Izraelovým a povedz: Avšak moje soboty budete zachovávať..."
Prečo?
"...lebo je to znamením medzi mnou a medzi vami po vašich pokoleniach,
aby ste vedeli, že ja som Hospodin, ktorý vás posväcujem."
Stvor vo mne čisté srdce. Nie je to to, čo sme povedali?
Áno.
Takže ak chceš mať čisté srdce, znamená to, že Boh ťa posvätil.
Čo je znamením toho, že uznávaš, že ťa posvätil?
Zachovávaš jeho prikázania a sobotu.
Nie je to to, čo ten verš hovorí?
- Hovorí toto! - Stopercentne. Opäť je to zdravý rozum.
Dobre. Ale je tu "soboty". Bola teda sobota ceremoniálna?
Nie.
Nie, pretože je zapísaná v desatore, a tie ostatné soboty boli zapísané v knihe zákona,
ktorú napísal Mojžiš svojou rukou.
A sobota bola zavedená ešte pred hriechom,
zatiaľ čo ceremoniálne zákony až po hriechu.
Správne. Sobota tu už bola a takisto aj zákon,
pretože za 6 dní ich Boh stvoril a na 7. deň s nimi trávil čas.
Takže sobota a manželstvo bolo inaugurované už v Edene,
a obe tieto inštitúcie boli požehnané.
Sobota ako taká teda nikdy nebola ceremoniálna.
Ceremoniálne soboty poukazovali na Kristovu službu,
ktorá v ňom bola naplnená.
Otázka teda znie: zachovával Ježiš sobotu a obnovil ju na jej právoplatné miesto?
Preto povedal: Prišiel som naplniť zákon, postaviť ju na jej právoplatné miesto.
Je zaujímavé, že Židia zachovávali správny deň, ale pošliapavali jeho zásady.
Urobili sobotu takou zväzujúcou, že bola skôr bremenom ako potešením.
A sobotu máme nazývať rozkošou, svätým dňom Hospodinovým a cteným,
podľa Izaiáša. Keď toto nefungovalo, diabol skúsil novú taktiku a presunul tento deň.
Je to predsa deň vzkriesenia.
Ale pripomienkou vzkriesenia je krst.
Áno. Zomrieš s Kristom a spolu s ním aj vstaneš.
Áno. Takže otázka: zachovával sobotu?
- Áno. - Áno, rozhodne.
- Vrátil ju na jej právoplatné miesto? - Áno.
Zbavil ju tých nezmyslov, ktoré ju obklopovali.
Preto sa mnohé z jeho uzdravení udiali v sobotu.
- Zachovávali ju učeníci? - Áno.
- Zachovávala ju raná cirkev? - Áno.
Bola predmetom sporu počas reformácie?
Áno.
Bola predmetom sporu na Tridentskom koncile?
Rozhodne.
- Zachovávali ju niektorí reformátori? - Áno.
Dobre, pozrime sa na to.
A čo ľudia, ktorí tvrdia, že Ježiš aj učeníci sobotu zachovávali preto, že boli Židia?
Pretože boli Židia? Áno, zachovával ju preto, že bol Žid,
ale Nový zákon Židmi nazýva aj všetkých kresťanov.
Ďakujem.
Dobre, pozrime sa na sobotu v priebehu času.
Je absolútne jasné, že raná cirkev zachovávala sobotu.
Áno.
Nedeľa bola zavedená zmiešaním pohanstva a kresťanstva za Konštantína,
ale fakt, že boli zákony, ktoré obmedzovali zachovávanie soboty,
dokazuje, že ľudia zachovávali sobotu, že?
- Áno. - Zjavne.
- Zachovávali sobotu Valdénski? - Áno.
- Rozhodne.
Takisto Albigénski. Keltská cirkev zachovávala sobotu.
Sobota a reformátori.
Toto je veľmi zaujímavý bod, o chvíľu si o tom pohovoríme.
Potom baptisti 7. dňa. Rozhodli, že je nutné zachovávať sobotu.
- A adventisti 7. dňa. - Áno.
Adventisti sú mimochodom jediné celosvetové hnutie, ktoré zachováva sobotu.
Počas reformácie bol Andreas Bodenstein von Karlstadt
- pochádzal z mesta Karlstadt, preto ho tak aj nazývali -
dekanom univerzity vo Wittenbergu, inými slovami šéfom Martina Luthera,
a on a Martin Luther boli veľmi významnými osobnosťami reformácie.
A tento človek povedal: Nemali by sme zachovávať sobotu?
Ale odsunuli to bokom.
Neskôr prišiel Oswald Glait, máme ho tu na obrázku,
a povedal: Biblia nám hovorí, že musíme zachovávať sobotu.
Pretože bol anabaptistom, rozhodli sa utopiť ho,
pretože sa potýkal so spolubratmi ohľadne otázky soboty.
Napokon bola otázka soboty veľmi prominentnou na Tridentskom koncile,
pretože sporná otázka bola: pripojíme sa k tradícii alebo k Písmu?
Protestantský pohľad bol sola scriptura - Biblia a jedine Biblia,
a katolícke stanovisko bolo Biblia v kontexte tradície.
Táto dišputa bola napokon vyriešená po tom, čo Tridentský koncil diskutoval dlhé mesiace,
a protestanti tam boli prítomní,
a vošiel arcibiskup z Reggia a povedal:
Vy protestanti hovoríte sola scriptura, ale nedržíte sa toho,
pretože zachovávaním nedele sa riadite tradíciou katolíckej cirkvi.
Preto nie ste ani náboženským hnutím, ste len rebelmi.
Mali tu príležitosť povedať: Máte pravdu, mali by sme zachovávať sobotu.
Ale neurobili to. To bol začiatok pádu protestantizmu.
Odvtedy sa opäť začali stávať súčasťou Babylonu.
Napokon sa opäť stali súčasťou Babylonu,
pretože sa odmietajú vzdať tradície.
Zbytočne ma uctievate učiac tradície ako prikázania.
Kedy katolícka cirkev zaviedla nedeľu?
Kedy to pre nich začala byť tradícia?
Pretože toto bolo v 16. storočí, keď Tridentský koncil...
Správne, ale keď cisár Konštantín zaviedol nedeľu ako Pánov deň,
keď sa zmiešali, toto bolo v 4. storočí,
keď zmiešal pohanskú nedeľu s kresťanstvom,
vydal zákony o nedeli,
ale na Laodicejskom koncile o niekoľko rokov neskôr
katolícka cirkev vydala protisobotný zákon.
Nedeľa bola teda do cirkvi zavedená v 4. storočí,
aby sa spojilo pohanstvo a kresťanstvo.
Tridentský koncil teda rozhodol, že protestanti sú len vzbúrenci,
pretože zachovávaním nedele sa nedržia princípu sola scriptura.
Táto otázka bola teda veľmi prominentná
a preto sa neskoršie hnutia, ktoré vzišli z reformácie,
ako napríklad baptisti 7. dňa, rozhodli, že treba zachovávať sobotu.
A to túto cirkev rozdelilo.
Z tohto hnutia pochádza informácia, že sobota je stále záväzná,
a štúdium Biblie to dokázalo, a preto adventisti 7. dňa, keď vznikli, zachovávali sobotu.
Otázka teda znie: nahradil Ježiš sobotu?
Existuje jediný verš, kde ju nahrádza?
Nie.
Vrátili sa k nej opäť baptisti? Odpoveď znie áno.
Po roku 1844, keď na zákon opäť zasvietilo svetlo,
bola sobota opäť urobená prominentnou? Ak áno, prečo?
Biblia nám hovorí, že Ježiš vstúpil do svätyne svätých.
Keď čítaš Zjavenie, v prvej časti sa prechádza medzi svietnikmi.
- To je vo svätyni. - Áno.
Ale neskôr (Ján) vidí truhlu zmluvy. Prešiel teda do svätyne svätých
a zákon osvietilo svetlo. Keď svetlo svieti na zákon,
neosvecuje aj prikázanie o sobote? - Rozhodne. Na všetkých desať.
A potom je to Božia pečať, ako hovorí Biblia,
Jeho znamenie autority. Nežiari potom o trocha jasnejšie ako tie ostatné?
Jasne nám to ukazuje, akému Bohu alebo akej entite priznávam autoritu.
Bez soboty tu nie je žiadne konkrétne božstvo, ktoré uctievame.
Otázka teda znie: je v tejto veci planéta vo vzbure?
Áno.
- Spochybňuje vzbura autoritu? - Určite.
- Vždy, však? - Vždy.
A ak je to tak, nie je potom sobota dokonalým znamením poslušnosti?
V našej otázke bol spomenutý list Rimanom 14:5-6.
- Takto by sme mali skúmať Bibliu. - Áno.
Keď si položíš tieto logické otázky, potom si prečítaš tie zložité verše.
Dobre, prečítajme si tie verše.
"Niekto súdi, že jeden deň je viac ako druhý; iný zas súdi, že všetky dni sú rovnaké.
Nech je každý úplne presvedčený o svojom presvedčení.
Kto zachováva určitý deň, Pánovi ho zachováva,
a kto nezachováva určitý deň, Pánovi ho nezachováva.
Kto je, je Pánovi, lebo ďakuje Bohu,
a kto neje, neje Pánovi a ďakuje Bohu."
- Veľmi mätúci verš, že? - Áno.
Dobre, vysvetlime si ho. Moja prvá otázka ohľadne tohto je:
kde v prikázaní o sobote v desatore a hovorí o jedení a pití?
Nikde.
Takže čo tu robí jedenie a pitie, Martin?
Musíme skúmať trošku viac. Hovoria o tomto nejaké zákony?
Dobre. Kde teda nájdeme jedenie a pitie? V ceremoniálnom zákone,
pretože tam sú rôzne obete, bitné obete, liate obete, atď.
Takže jedenie a pitie a považovanie niektorých dní za významné
nemá nič spoločné so sobotou. S čím tu teda máme dočinenia?
Židia priniesli evanjelium pohanom. Pohania mali určité sviatky,
festivaly, mali ich mnoho.
- Sväté dni. - Sväté dni, áno.
Biblia pozná len jediný svätý deň, a to sobotu.
Nepozná žiaden iný svätý deň, ale pohania ich mali mnoho.
Bol tu sviatok bohyne Ištar, dnešná Veľká noc (anglicky Ishtar-Easter),
boli tu sviatky slnovratu, také a onaké sviatky,
a všetko to boli sväté dni, sviatky.
Martin, títo pohania prichádzajú do cirkvi a rozmýšľajú,
či sú tieto sviatky ešte stále dôležité, že?
A Židia, ktorí sa stali kresťanmi a museli sa stotožniť s myšlienkou,
že ceremoniálne dni boli pribité na kríž,
si museli klásť otázku: Mám tieto dni stále zachovávať, alebo nie?
Dochádzalo tu teda k obrovskej konfrontácii ohľadne toho, čo je svätý deň a čo nie.
Niektorí ľudia verili, že tieto dni treba zachovávať,
pretože sú to sväté dni, povedzme napríklad paschu.
Alebo: Budem zachovávať tento alebo tamten deň.
Ak to robíš, pretože si stále presvedčený, že Boh to vyžaduje, nech je tak.
Ale ak myslíš, že to tak nemá byť, aj to je v poriadku. Hovorí to Pavol?
- Presne to hovorí. - Hovorí toto.
Nehovorí teda o sobote ako takej. Hovorí o sviatkoch.
Máme dnes ľudí, dokonca aj v cirkvi,
ktorí veria, že Vianoce by mali byť zachovávané ako sviatok?
Áno.
Deň slnovratu musí byť zachovávaný ako sviatok?
Narodil sa Ježiš 25. decembra, alebo to boli narodeniny boha Dia?
A bohyne Ištar?
Niektorí teda veria, že Vianoce treba zachovávať,
a sú v tom veľmi neústupčiví.
Ak si v tom neoblomný a myslíš si, že slúžiš Bohu, tak to rob,
ale ak si ja nemyslím, že je to sviatok, ale pohanský deň, tak ma nechaj na pokoji.
Áno.
- To sa tu hovorí. - O to tu ide!
Nerob z toho otázku spasenia.
Nerob z toho otázku spasenia, nemá to s ním nič spoločné.
Vieš, bojovať tento boj každé Vianoce, každú Veľkú noc...
je to márne, pretože to nikdy nezmizne.
- Pravda. Nie je to... - Ale sobota...
- Pri sobote je to jasné. - Je to veľmi jasné.
"Avšak moje soboty budete zachovávať..."
- Žiaľ, toto je otázka spasenia. - Tiež si to myslím,
pretože to určite, čej autorite sa podriaďuješ.
Než nás začnú kameňovať, možno by sme mali objasniť,
že sobota sa stáva otázkou spasenia, keď jej porozumieš.
Zaiste, pretože ak zavrhneš sobotu a prijmeš falošnú sobotu,
aj keď si si plne vedomý toho, čo hovorí Písmo a prečo to hovorí,
potom sa to stáva otázkou spasenia.
A aj vtedy, keď začnú byť uplatňované ich zákony a stane sa to znamením šelmy.
Správne.
Martin, "posledný veľký boj medzi pravdou a bludom
je len poslednou fázou odvekého sporu o Boží zákon."
O tom to celé naozaj je.
Bojte sa Boha a zachovávajte jeho prikázania, to je povinnosťou každého človeka.
"Práve do tohto zápasu sme teraz zatiahnutí,
a je to boj medzi ľudskými príkazmi a Božími ustanoveniami,
medzi náboženstvom Písma a náboženstvom tradícií, legiend a bájok."
O tom je táto vojna. Nie je to nová vojna,
je to stará vojna. Len bola bojovaná na odlišných úrovniach.
"Mali by sme študovať míľniky ukazujúce dobu, v ktorej žijeme.
Mali by sme sa modliť vrúcnejšie,
aby sme boli pripravení na boj veľkého dňa, ktorý Boh chystá."
"Tí, ktorí sa odovzdajú Bohu a nechajú sa Ním viesť a usmerňovať,
postrehnú pevný chod udalostí, ktoré sa podľa Jeho príkazu majú stať.
Predchnutí Duchom Toho, ktorý dal svoj život za život sveta,
už nebudú stáť nečinne a ukazovať na to, čo konať nemôžu.
Odiati do celej Božej výzbroje pôjdu vpred do boja,
ochotní pracovať a púšťať sa do diela pre Neho s vedomím,
že Jeho všemohúcnosť nahradí ich mdlobu."
Takže toto je naša povinnosť v dnešnej dobe.
Porozumieť, o čo tu ide, a potom to hlásať.
Aj keby sa rúcali nebesá. Toto je naša povinnosť.
A aj to žiť, vstrebať.
Otázka znela: akú máme nádej?
Rob, čo je správne, a následky prenechaj Bohu!
"V dejinách kresťanskej cirkvi začal veľký nepriateľ ľudského šťastia
zvlášť napádať sobotu štvrtého prikázania."
Martin, ak zachovávaš sobotu,
dostaneš sa do konfliktu so všetkými, ktorí ju nezachovávajú.
Je to tak. Je to ohromujúce.
Niektorí argumentujú, že môžeme zachovávať hociktorý deň.
Áno.
Ale ten istý človek, ktorý ti to hovorí,
má aj tak problém s tým, že sabat zachovávaš v sobotu!
Správne. A ak s ním stráviš celý svoj čas, 6 dní v týždni,
ale v sobotu to odmietneš urobiť, si nepriateľ.
Koľké manželstvá sú zničené takýmito argumentmi?
"Satan sa rozhodol zmariť Božie zámery.
Bol odhodlaný viesť svojich nasledovníkov k tomu, aby zrušili Boží pamätník, siedmy deň, sobotu.
Chcel ukázať svetu, že Bohom požehnaný a posvätený deň bol zmenený."
Akou právomocou?
Vieš, dokonca aj všetky protestantské denominácie priznávajú,
že nikde v Biblii nie je oprávnenie pre túto zmenu.
"Chcel ukázať svetu, že Bohom požehnaný a posvätený deň bol zmenený.
Dúfal, že na ten deň ľudia zabudnú. Snažil sa zotrieť pamiatku naň
a namiesto neho ustanoviť deň, ktorý nemôže byť znamením medzi Bohom a jeho ľudom.
Zviedol ochotných prijať tento deň za svätý, teda za taký, za aký Boh vyhlásil deň siedmy."
Je to otvorený útok na Božiu autoritu.
"Touto náhradou..." - na čele s pápežom -
"...sa chcel presláviť. Posvätený bude teda prvý deň
a protestantský svet prijme tento podvrhnutý deň odpočinku za pravý.
Keď sa prestane zachovávať Bohom ustanovená sobota, zneváži sa jeho zákon.
Satan zneužil slová: 'ona je znamením medzi mnou a vami z pokolenia na pokolenie'
pre svoj deň odpočinku."
To je jeho argument, tak dôvodí on.
- A je veľmi úspešný. - Veľmi úspešný,
a prekrútil to presne tak, ako sa tu píše.
Svätosť, ktorá má spočívať na pravej Božej sobote, je teraz prisudzovaná jeho falošnej sobote.
Áno. Prisudzuje jej rovnakú svätosť.
Martin, ak žijeme v posledných dňoch, naozaj potrebujeme chápať, o čo tu ide, že?
Ak je toto jedným z dôvodov, ktoré viedli k pádu Babylonu,
a začalo to pomerne skoro. A Boh je veľmi zhovievavý.
Na Tridentskom koncile mali skvelú príležitosť napraviť to, ale neurobili to.
Potom prichádza posolstvo druhého anjela.
Prvý anjel hlásal: Bojte sa Boha, a poukazuje to aj na prikázania,
a druhý anjel oznamuje pán Babylonu.
Musíme pamätať na to, že Babylon sedí ako kráľovná. To hovorí Biblia.
Nevidí svoj stav a nemôže oznamovať svoj vlastný pád.
- Pretože neverí, že padol. - Presne. Verí, že stále stojí.
Áno. Tvrdí, že nepríde o svoje deti,
takže tieto deti musí vyzvať k odchodu z jeho radov niekto iný, že?
- Áno. Samotný Babylon to neurobí. - Nie. Musí to urobiť niekto iný.
- Bude ten niekto iný populárny? - Nie.
Nie.
Zhrňme si teda, prečo Babylon padol.
Biblia udáva 3 dôvody.
Prvým je doktrína - uctievanie šelmy.
Ak uctievaš šelmu, nasleduješ jej doktríny a nie tie Božie.
To zahŕňa všetky jej falošné doktríny, od nesmrteľnosti duše až po očistec, krst,
čo ti len príde na myseľ, krst nemluvniat...
To je prvý bod.
Nasledovanie falošných doktrín v priamom rozpore s Božím slovom
spôsobuje jeho pád. - Áno.
- Je súčasťou toho aj sobota? - Určite.
- Je súčasťou toho nesmrteľnosť duše? - Áno.
Alebo popieranie zmierenia skrze očistec?
Áno, že krv nebola...
Ak nazývaš cirkev, ktorá hovorí, že za svoje vlastné hriechy platíš v očistci...
Ak si s ňou v súlade a zhode, nespájaš sa úmyselne s bludom?
Rozhodne. Ak si vezmeš väčšinu protestantských cirkví,
koľké z týchto falošných doktrín systému šelmy prijali?
Množstvo, množstvo. Nie všetky...
- Nie všetky. - Ale aj jedna je príliš.
Áno. Žiaľ, aj jedna je priveľa.
Dobre, to je prvý bod. Prijatie doktrín Babylonu spôsobilo ich pád.
Po druhé, používajú štát, aby ľudí prinútili prijať ich doktríny.
To je nátlak, Martin,
a je to uctievanie obrazu šelmy, cirkvi spojenej so štátom.
Tretí bod sú kupci, pripojenie sa,
vynucovanie a prijatie znamenia šelmy.
Akonáhle budú všetky tieto 3 veci zavedené do praxe, sme na konci.
0